b'\n_START_ARTICLE_\nMax Euwe\n_START_SECTION_\n\xc5\xbdivljenje in delo\n_START_PARAGRAPH_\nMax Euwe je bil med letoma 1935 in 1937 peti \xc5\xa1ahovski svetovni prvak._NEWLINE_\xc5\xa0tudiral je matematiko na Univerzi v Amsterdamu in zatem pou\xc4\x8deval matematiko, najprej v Rotterdamu in nato v dekli\xc5\xa1kem liceju v Amsterdamu._NEWLINE_Svoje znanje matematike je z uporabo Thue-Morsejevega zaporedja uporabil pri vpra\xc5\xa1anju neskon\xc4\x8dnih \xc5\xa1ahovskih iger._NEWLINE_Leta 1921 je zmagal na nizozemskem \xc5\xa1ahovskem prvenstvu in dr\xc5\xbeal prvo mesto do leta 1935. Leta 1928 je postal amaterski \xc5\xa1ahovski prvak. 15. decembra 1935 je po 30. odigranih igrah v 13. v razli\xc4\x8dnih mestih in 80. dnevih premagal tedanjega svetovnega prvaka Aleksandra Aljehina z rezultatom +9 -8 =13. Njegov naslov je zelo raz\xc5\xa1iril igranje \xc5\xa1aha na Nizozemskem._NEWLINE_Leta 1937 mu je naslov ponovno odvzel Aljehin (+10 -4 =11). Po Aljehinovi smrti leta 1946 so mu mnogi priznavali pravico nad naslovom svetovnega prvaka, vendar je prijazno privolil v turnir za izbiro novega svetovnega prvaka, kjer je sodelovalo pet \xc5\xa1ahistov. Turnir so izvedli leta 1948 in zasedel je zadnje mesto._NEWLINE_\xc4\x8ceprav je bil Euwe ve\xc4\x8d kot \xc5\xa1tirideset let starej\xc5\xa1i od Bobbyja Fischerja, je imel ugoden medsebojni rezultat (+1-1=1)._NEWLINE_Od leta 1970 do 1980 je bil predsednik Svetovne \xc5\xa1ahovske zveze (FIDE). Odigral je pomembno vlogo pri organiziranju dvoboja med Spaskim in Fischerjem leta 1972._NEWLINE_Napisal je tudi mnogo knjig o \xc5\xa1ahu in \xc5\xa1ahovskih otvoritvah. Med njimi je najbolj znana Ovrednoti in na\xc4\x8drtuj (Oordeel en Plan)_NEWLINE_V Amsterdamu se po njem imenuje trg, Max Euwe Plein blizu Leidsepleina. Tu se nahaja Muzej Maxa Euweja, kjer hranijo veliko zbirko \xc5\xa1ahovskih knjig._NEWLINE_Njegova pravnukinja Esmee Lammers je napisala zelo priljubljeno otro\xc5\xa1ko knjigo Naj dolgo \xc5\xbeivi kraljica (Lang Leve de Koningin).'